**HARTMANN GROUP**

Slovenská republika

TLAČOVÁ

SPRÁVA

Skupina HARTMANN dokončila akvizíciu spoločnosti Lindor (P&G), poprednej značky pre inkontinenčné prostriedky v Španielsku

**Bratislava, 4. júla 2017** – Popredný medzinárodný dodávateľ zdravotníckych a hygienických výrobkov skupina HARTMANN s potešením oznamuje, že 1. júla úspešne dokončila akvizíciu spoločnosti Lindor (Procter & Gamble), jedného z najrenomovanejších producentov inkontinenčných prostriedkov v Španielsku a Portugalsku.

Vďaka tejto akvizícii dosiahla skupina HARTMANN svoje ambície stať sa jedným z popredných dodávateľov v oblasti inkontinenčných výrobkov pre dospelých na Pyrenejskom polostrove. Skupina HARTMANN teraz vlastní všetky aktíva P&G spojené s produktovým portfóliom Lindor (Lindor, Salvacamas, Lindor Care, Lindor Pants), a to vrátane duševného vlastníctva, zmlúv so zamestnancami a závodu s plochou 25 000 m2 v mestečku Montornés blízko Barcelony.

*„Spoločnosť HARTMANN sa teraz stala významným hráčom na trhu s inkontinenčními výrobkami pre dospelých v Španielsku a Portugalsku," hovorí* Andreas Joehle, generálny riaditeľ skupiny. *„Tento krok rozširuje naše odborné znalosti v danom odvetví a súčasne nám dáva príležitosť na efektívnejšiu spoluprácu, výrobu a procesy dodávateľského reťazca naprieč celou skupinou.“*

Vzhľadom na rýchle demografické zmeny v regióne spoločnosť HARTMANN zastáva názor, že išlo o správne opatrenia v správny čas. Nedávna štúdia Španielskeho národného štatistického úradu potvrdila, že podiel obyvateľov vo veku 65 rokov a viac tvorí v súčasnosti 18,7 %, v roku 2031 dosiahne 25,6 %.

Vo fiškálnom roku 2015/2016 presahovali tržby spoločnosti Lindor 75 miliónov eur. Jej hlavnými odberateľmi boli lekárne, menšie príjmy pochádzali z inštitúcií, ako sú nemocnice a domovy seniorov.

*„Za posledných 30 rokov získala spoločnosť Lindor medzi lekármi, zdravotnými sestrami a opatrovateľmi v nemocniciach a domovoch seniorov po celom polostrove povesť jednej z najlepších značiek,*" uviedol Marc Perez, regionálny riaditeľ skupiny HARTMANN. *„Sme presvedčení, že budeme svojim klientom aj naďalej ponúkať vynikajúce služby. Rovnako ako ostatné produkty pod značkou HARTMANN.*"

**O skupine HARTMANN Group**

Skupina HARTMANN je jedným z popredných výrobcov zdravotníckych a hygienických potrieb a poskytuje komplexné riešenia v oblasti liečby rán, inkontinenčných pomôcok, prevencie infekcií, chirurgických nástrojov a osobnej starostlivosti. Skupina sídli v nemeckom Heidenheime. Jej prevádzky sa nachádzajú po celom svete, vďaka tomu má skupina úzku väzbu na globálne trhy. Pre skupinu pracuje vyše 10 300 zamestnancov, v roku 2015 predstavovali jej tržby približne 1,941 miliardy eur.

**O spoločnosti HARTMANN – RICO**

Spoločnosť HARTMANN – RICO vznikla v roku 1991 vstupom spoločnosti PAUL HARTMANN AG do podniku Rico Veverská Bítýška. Patrí medzi najvýznamnejších výrobcov a distribútorov zdravotníckych pomôcok a hygienických výrobkov v Českej republike. Viac ako 20 rokov pôsobí aj na území Slovenska so sídlom v Bratislave. V oboch krajinách spolu zamestnáva viac ako 1 650 zamestnancov.